Ugandadagi yo‘l-transport hodisasida 17 kishi halok bo‘ldi

Ugandada beshta avtomobil ishtirokida yuz bergan yo‘l-transport hodisasida 17 kishi halok bo‘ldi va yana 12 kishi jarohat oldi, deya xabar bermoqda “TASS” mahalliy politsiya vakillariga tayanib.

Halokat mamlakat poytaxti Kampaladan 50 km narida joylashgan Mpigi provinsiyasidagi tezkor shosseda sodir bo‘ldi.
Avtomobillardan biri boshqa transport vositasini quvib o‘tishga uringan, biroq yuk mashinasiga urilib ketgan, u esa boshqa mashinalarga borib urilgan.